**Jesse Ellis Lingard** (sündinud 15. detsember 1992 Warringtonis) on Inglismaa jalgpallur, kes mängib ründava poolkaitsja või ääremängijana Inglismaa Premier League'i klubis Nottingham Forest.

2000. aastal liitus ta Manchester Unitedi noorteakadeemiaga. Lingard tegi täiskasvanute arvestuses debüüdi Leicester Citys laenul olles 2012. aastal. Manchester Unitedi põhimeeskonnas debüteeris ta 2014. aastal. Manchester Unitedist mängis ta lisaks laenul Birmingham City, Brighton & Hove Albioni, Derby County ja West Ham Unitedi meeskonnas.

Klubikarjäär
------------

### Manchester United

Lingard sündis Warringtonis Cheshire'is. Jalgpallurikarjääri alustas ta Penketh Unitedis ning treenis seal kuni Manchester Unitedi noorteakadeemiaga liitumiseni 2000. aastal. Ta kuulus Manchester Unitedi meeskonda, mis 2010–11 hooajal võitis FA Youth Cupi. Elukutseliselepingu sõlmis ta klubiga 2011. aasta suvel.
Manchester Unitedi põhimeeskonnas tegi debüüdi 16. augustil 2014 liigamängus Swansea City vastu. 
2015–16 hooajal aitas ta Manchester Unitedil võita FA Cupi, lüües võiduvärava Wembley staadionil Crystal Palace'i vastu.

2016–17 hooajal vedas Lingard Manchester Unitedi võidule EFL Cup'i finaalis Southamptoni vastu, lüües võiduvärava, ning FA Community Shieldis lõi avavärava Leicester City vastu.

### Leicester City

2012–13 hooajal laenas Manchester United Jesse Lingardi ja Michael Keane'i Leicester Citysse, kus Lingard mängis klubi meeskonnas viis mängu.

### Birmingham City

2013–14 hooajal laenati Lingard Birmingham Citysse, kus ta mängis 13 mängu ning jõudis lüüa 6 väravat.

### Brighton & Hove Albion

27. veebruaril 2014 laenas Manchester United Jesse Lingardi Brighton & Hove Albionisse, kus ta lõi 3 väravat 15 mänguga.

### Derby County

2. veebruaril 2015 laenati Lingard klubisse Derby County. Seal ta lõi 14 mänguga 2 väravat.

### West Ham United

Hooaja 2020–21 teises pooles mängis Lingard Manchester Untedist laenul Inglismaa kõrgliiga klubis West Ham United. Seal lõi ta 16 mänguga üheksa väravat.

### Nottingham Forest

2022. aasta juulis sõlmis ta üheaastase lepingu äsja Inglismaa kõrgliigasse tõusnud Nottingham Forestiga.

Koondisekarjäär
---------------

Noortekoondises mängis ta Inglismaa alla 17-aastaste koondises kolmel mängu ja alla 21-aastaste koondises 11 mängu, mille jooksul lõi ta ka 2 väravat.

Täiskasvanute koondises tegi Lingard debüüdi Malta vastu oktoobris 2016.

Esimese värava Inglismaa täiskasvanute meeskonnas lõi ta sõprusmängus Hollandi vastu 23. märtsil 2018.

2018. aasta maailmameistrivõistluste teises alagrupimängus lõi ta värava Panama vastu.

Isiklikku
---------

Inglismaa naiste jalgpallikoondislane Gabrielle George on Jesse Lingardi nõbu.

Saavutused
----------

Manchester United U18 koondis
* FA Youth Cup: 2010–11

Manchester United
* FA Cup: 2015–16
* FA Community Shield: 2016
* Football League Cup: 2016–17
* UEFA Euroopa Liiga: 2016–17

Viited
------

1. ↑  "Jesse Lingard". *11v11.com*. Vaadatud 7. mai 2018.
2. ↑  "Jesse Lingard". *Transfermarkt*. Vaadatud 7. mai 2018.
3. ↑  "Manchester United 1–2 Swansea City". *BBC Sport*. Vaadatud 10. mai 2018.
4. ↑  "Crystal Palace 1–2 Manchester United". *BBC Sport*. Vaadatud 7. mai 2018.
5. ↑  "Manchester United 3-2 Southampton". *BBC Sport*. Vaadatud 7. mai 2018.
6. ↑  "Leicester City 1–2 Manchester United". *BBC Sport*. Vaadatud 7. mai 2018.
7. ↑  "City Bolstered By United Loan Double". Vaadatud 7. mai 2018.
8. ↑  "Jesse Lingard: Birmingham City sign Man Utd youngster on loan". *BBC Sport*. Vaadatud 10. mai 2018.
9. ↑  "Albion Sign Man United's Lingard". *BBC Sport*. Originaali arhiivikoopia seisuga 15. mai 2018. Vaadatud 10. mai 2018.
10. ↑  "Thomas Ince & Jesse Lingard join Derby". Vaadatud 7. mai 2018.
11. ↑  Ornstein, David (21. juuli 2022). "Jesse Lingard joins Nottingham Forest on one-year deal". *The Athletic*. Vaadatud 21. juulil 2022.
12. ↑  "Netherlands 0–1 England". *BBC Sport*. Vaadatud 7. mai 2018.
13. ↑  "England 2-0 Malta: Five talking points from Wembley". *The Guardian*. Vaadatud 7. mai 2018.
14. ↑  "Avapoolajal viis väravat löönud Inglismaa materdas Panamat". sport.err.ee. 24.6.2018. Vaadatud 26.6.2018
15. ↑  "England goalscorer Lingard takes on footballing cousin". *BBC Sport*. Vaadatud 7. mai 2018.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Jesse Lingard** |

* Jesse Lingard Soccerbase'i kodulehel

| * v
* r
Inglismaa koondis  –  2018. aasta jalgpalli maailmameistrivõistlused |
| --- |
| 

* 1 Pickford
* 2 Walker
* 3 Rose
* 4 Dier
* 5 Stones
* 6 Maguire
* 7 Lingard
* 8 Henderson
* 9 Kane (c)
* 10 Sterling
* 11 Vardy
* 12 Trippier
* 13 Butland
* 14 Welbeck
* 15 Cahill
* 16 Jones
* 17 Delph
* 18 Young
* 19 Rashford
* 20 Alli
* 21 Loftus-Cheek
* 22 Alexander-Arnold
* 23 Pope
* Treener: Southgate

 | Inglismaa |